JAS วิ่ง 5% โบรกชี้ปี 65 ขาดทุนลดลง รับรายได้ธุรกิจบรอดแบรนด์เพิ่ม-ขยายบริการหนุน 
JAS วิ่ง 5% โบรกชี้ปี 65 ขาดทุนลดลงอยู่ที่ 1.07 พันลบ. รับรายได้ธุรกิจบรอดแบรนด์-ขยายบริการเพิ่ม มองปี 67 พลิกกำไร  
JAS วิ่ง 5% โบรกชี้ปี 65 ขาดทุนลดลงอยู่ที่ 1.07 พันลบ. รับรายได้ธุรกิจบรอดแบรนด์-ขยายบริการเพิ่ม มองปี 67 พลิกกำไร  
31 มี.ค. 2565

ผู้สื่อข่าวรายงานว่าวันนี้ (31 มี.ค. 2565) ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ณ เวลา 15:49 น. อยู่ที่ระดับ 4.06 บาท เพิ่มขึ้น 0.18 บาท หรือ 4.64% โดยทำจุดสูงสุดที่ 4.10 บาท และทำจุดต่ำสุดที่ 3.90 บาท ด้วยมูลค่าการซื้อขาย 1.29 พันล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (25 ก.พ.2565) ว่า เบื้องต้นไตรมาส 1/2565 ทางฝ่ายวิจัยคาดว่าผลการดำเนินงานจากธุรกิจปกติ (ไม่รวมผลอัตราแลกเปลี่ยน) จะขาดทุนมากกว่าไตรมาส 1/2564 ที่ 193 ล้านบาท แต่ลดลงจากไตรมาส 4/2564 ที่ขาดทุน 631 ล้านบาท เนื่องจากคาดว่าต้นทุนและค่าใช้จ่ายมีแนวโน้มลดลงจากไตรมาสก่อน ส่วนรายได้รวมคาดว่าจะเติบโตเล็กน้อยจากงวดเดียวกันของปีก่อนและจากไตรมาสก่อน ตามผู้ใช้งานเพิ่มขึ้น และ ARPU มีแนวโน้มทรงตัวใกล้เคียงกับไตรมาส 4/2564
สาหรับทั้งปี 2565 คาดว่าจะขาดทุน 1,075 ล้านบาท ลดลงจากปี 2564 เนื่องจากคาดว่ารายได้ธุรกิจบรอดแบรนด์เติบโตจากผู้ใช้งาน และการเพิ่มช่องทางรายได้ใหม่ๆ (3BB GIGA Tainment Package) รวมทั้งคาดมี %Gross margin ดีขึ้นเป็น 33.2%
ทั้งนี้แนะนำ Neutral สำหรับ JAS เนื่องจากคาดว่าผลการดำเนินงานของ JAS จะขาดทุนต่อไปในปี 2565-2566 จากรายได้ของธุรกิจหลักเติบโตไม่ทันกับผลกระทบของ TFRS 16 ทั้งนี้บริษัทฯ ให้ความสำคัญกับการบริหารต้นทุนและค่าใช้จ่ายต่อเนื่อง รวมทั้งเพิ่มช่องทางหารายได้ ประกอบกับผลกระทบของ TFRS 16 มีแนวโน้มลดลง ทำให้คาดว่าผลการดำเนินงานจะเริ่มกลับเป็นกำไรได้ในปี 2567